Document ID: 32012R0636
Publication Date: 2012-07-13

Title and Content:
KOMISIJAS REGULA (ES) Nr. 636/2012
(2012. gada 13. jūlijs),
ar ko par sešiem mēnešiem pagarina piemērošanas termiņu Komisijas Regulai (ES) Nr. 161/2012 par ārkārtas pasākumiem pikšas krājumu aizsardzībai ūdeņos uz rietumiem no Skotijas
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 2371/2002 (1) un jo īpaši tās 7. pantu,
tā kā:
(1)
Ņemot vērā to, ka noteiktu pikšas krājumu saglabāšana Skotijas rietumu ūdeņos tiek nopietni apdraudēta, Komisijai, pamatojoties uz Regulas (EK) Nr. 2371/2002 7. panta noteikumiem, bija jāpieņem 2012. gada 23. februāra Regula (ES) Nr. 161/2012 par ārkārtas pasākumiem pikšas krājumu aizsardzībai ūdeņos uz rietumiem no Skotijas (2).
(2)
Regulā (EK) Nr. 2371/2002 noteikts, ka ārkārtas pasākumi ilgst ne vairāk kā sešus mēnešus un ka Komisija var pieņemt jaunu lēmumu, lai tos pagarinātu ne ilgāk kā uz sešiem mēnešiem.
(3)
Šajā zvejas sezonā pamatojums ārkārtas pasākumu pieņemšanai paliek tāds pats kā iepriekš. Ja minētie pasākumi netiks pieņemti, tad pozitīvā ietekme, ko tie radījuši līdz šim, zudīs pilnībā. Ņemot vērā, ka minētā zvejniecība joprojām pastāv, ārkārtas pasākumu termiņa nepagarināšana izraisīs to, ka būs jāievieš prasības par nozvejas sastāvu, kas savukārt palielinās izmetumu apjomu un attiecīgi ievērojami ietekmēs pikšas (un citu krājumu) zvejas radīto slodzi, jo zvejnieki cenšas legāli izkraut nozveju atbilstīgi savām kvotām.
(4)
Komisijas Regulā (ES) Nr. 161/2012 paredzētie pikšas krājumu ilglaicīgas aizsardzības pasākumi var nebūt ieviesti līdz šīs regulas piemērošanas termiņa beigām. Starplaikā pastāv pikšas krājumu saglabāšanas apdraudējumi.
(5)
Tādēļ Regulā (ES) Nr. 161/2012 noteiktie ārkārtas pasākumi būtu jāpagarina par sešiem mēnešiem,
IR PIEŅĒMUSI ŠO REGULU.
1. pants
Regulas (ES) Nr. 161/2012 piemērošanas termiņu pagarina līdz 2013. gada 25. februārim.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 13. jūlijā

Classification:
Level 1 Categories: 100155
100145
100156
Level 2 Categories: 100252
100183
100243
Level 3 Categories: 567
2476
3146
3544
All Categories: 133
2110
2309
2437
2872
4790
5229
5253
5257
544
598